ai4bharat/Pralekha huggingface dataset:
عملے، عوامی شکایات اور پنشن کی وزارت
حکومت ہند کے قومی گڈ گورننس مرکز  اور حیدرآباد میں واقع قومی دیہی ترقی اور پنچایتی راج تنظیم  کے درمیان مفاہمت نامے  پر دستخط کئے گئے
نئی دہلی، 18جنوری،2022/ مشمولہ اچھی حکمرانی کی حوصلہ افزائی کرنے ، مقامی اداروں کو مضبوط کرنے اور سرکاری پروگراموں کے موثر نفاذ کے لئے حکومت ہند کے قومی اچھے حکمرانی مرکز  اور حیدرآبادمیں واقع قومی دیہی ترقی اور پنچایتی راج ادارے  کے درمیان بروز پیر 17 جنوری 2022 کو ایک مفاہمت نامے پر دستخط کئے گئے۔
ا س مفاہمت نامے کا اہم مقصد تمام پروگراموں اور اسکیموں میں بہتر اچھی حکمرانی کےکاموں کو برتاؤ میں لانے کےلئے ان دوقومی اداروں کی طاقت کا استعمال کرکے مختلف معاون سرگرمیوں پر دھیان مرکوز کرنا ہے۔
دونوں اداروں نے معلومات کا تبادلہ کرنےا ور پنچایتی راج اداروں  سمیت تمام سطحوں پر افسران کی صلاحیت سازی کرنے پر اتفاق ظاہر کیا ہے۔
یہ مفاہمت نامہ نہ صرف اچھی حکمرانی کے اصولوں کو سچے جذبے سے نافذ کرنے میں مدد کرے گا بلکہ دیہی افراد کو فائدہ پہچانے کے لئے خدمات فراہم کرنے میں سرکاری پیسے کے استعمال میں شفافیت اور جوابدہی کے سلسلہ میں ان کا موثر نفاذ بھی یقینی بنائے گا۔ پنچایت سطح پر ای گورننس کا فائدہ اٹھانے، پنچایتی سطح پر اچھی حکمرانی ماڈل کی مسودہ سازی ، دوسروں کے درمیان خاکے یا ڈھانچے کو آسان بنانا اور دیہی حکمرانی کی سب سے بہترین مشقوں سمیت کئی اہم باہمی دلچسپی کے میدانوں کو برتاؤ سےمتعلق نکات کے طورپر پہچانا گیا ہے۔ این سی جی جی نے پنچایتی سطح پر دیہی حکمرانی کی فہرست کے بنچ مارک کی شناخت کرنے کا مشورہ دیا ہے۔
یہ مفاہمت نامہ دستخط تقریب حکومت ہند کی انتظامی اصلاحات اور عوامی شکایات کے محکمے  کے سکریٹری اور قومی اچھی حکمرانی مرکز  کے ساتھ ڈائریکٹر جنرل جناب وی شری نواس اور این آئی آر ڈی پی آر کے ڈائریکٹر جنرل ڈاکٹر جی نریندر کمار کے درمیان آن لائن منعقد کیا گیا۔ اس دوران این سی جی جی سے سینئر فیکلٹی کے طور پر پروفیسر پونم سنگھ، ڈاکٹر اے پی سنگھ اور ڈاکٹر بی ایس بشٹ اور این آئی آر ڈی پی آر سے سینئر فیکلٹی کے طورپر جناب ششی بھوشن ، ڈپٹی ڈائریکٹر جنرل ، ڈاکٹر پارتھ پرتم ساہو اور ڈاکٹر شری کانت موجود رہے۔
ش ح۔ ش ت۔ج
Uno—509
(Visitor Counter : 188
وزیراعظم کا دفتر
وزیر اعظم مودی کی دعوت پر امریکہ کے صدر اوروہاں کی خاتون اول کابھارت کا سرکاری دورہ
نئی دلّی، 11 جنوری / وزیر اعظم جناب نریندر مودی کی دعوت پر امریکہ کے صدر ہز ایکسی لینسی ڈونالڈ ٹرمپ خاتون اول میلانیا ٹرمپ کے ہمراہ `24-25 فروری، 2020 کو بھارت کے سرکاری دورے پر آرہے ہیں۔ صدر کا بھارت کا یہ اولین دورہ ہو گا۔
صدر ٹرمپ اور خاتون اول اپنے دورے کے دوران نئی دلّی اور احمد اباد، گجرات میں سرکاری پروگراموں میں شرکت کریں گے اور بھارت کے مختلف طبقہ ہائے معاشرت سے ملاقاتیں کریں گے۔
بھارت اور امریکہ کے درمیان عالمی اسٹریٹجک ساجھے داری دونوں ملکوں کے عوام کے درمیان گرم جوشانہ دوستی، مفاہمت، باہمی احترام، اعتماد اور اقدار کی شراکت داری پر مبنی ہے۔ وزیر اعظم جناب مودی اور صدر ٹرمپ کی قیادت میں یہ تعلقات تجارت، دفاع، انسداد دہشت گردی، توانائی، علاقائی اور عالمی موضوعات پر تعاون سمیت عوام سے عوام کے درمجیان عہد بستیگوں کے ضمن میں مزید مستحکم ہوئے ہیں۔اس دورے سے دونوں رہنماؤں کو ہماری حکمت عملی شراکت داری اور باہمی عبد بستگیوں کو مزید مستحکم کرنے میں مدد ملے گی۔
۔۔۔۔۔۔
U.684ٰ
م۔ ر۔ر۔ .
(Visitor Counter : 113
وزارت دفاع
دفاعی سروسیز کے پُر امن علاقوں میں تعینات افسران کے لئے اجناس کی شکل میں راشن کی بحالی
نئی دلّی، 18 جون/ رکشا منتری جناب راج ناتھ سنگھ نے گزشتہ روز اعلان کیا ہے کہ دفاعی سروسیز کی تینوں مسلح افواج کے پُر امن علاقوں میں تعینات افسران کے لئے اجناس کی شکل میں راشن کی ادائیگی کی سہولت کو بحال کر دیا گیا ہے۔
اب مسلح افواج کے پُر امن علاقوں میں تعینات افسران تمام افسران سمیت اجناس کی شکل میں راشن حاصل کر سکیں گے۔ وزارت دفاع اور مسلح افواج کی تمام سطحوں پر بڑے پیمانے پر کی گئی کوششوں کے نتیجے میں یہ بحالی ممکن ہو سکی ہے۔
۔۔۔۔۔۔
U. 2505
(Visitor Counter : 40
وزیراعظم کا دفتر
وزیر اعظم نے جموں و کشمیر میں بس حادثے پر گہرے رنج و غم کا اظہار کیا
پی ایم این آر ایف سے امداد کا اعلان کیا
وزیر اعظم جناب نریندر مودی نے جموں و کشمیر میں ہوئے بس حادثے کی وجہ سے زندگیوں کے زیاں پر گہرے رنج وغم کا اظہار کیاہے۔ جناب مودی نے متاثرین کے لیے وزیر اعظم کے قومی راحتی فنڈ  سے امداد کا اعلان کیا ہے۔
وزیر اعظم کے دفتر نے ٹویٹ کیا؛
’’جموں و کشمیر میں بس حادثے پررنج وغم کا اظہار کرتے ہوئے، PM @narendramodi نے مرنے والوں کے لواحقین کے لئے پی ایم این آر ایف کی طرف سے 2 لاکھ روپئے کی مدد دینے کا اعلان کیا ہے، زخمیوں کو 50 ہزار روپئے دیئے جائیں گے۔ ‘‘
وزارت ماہی پروری، مویشی پروری و ڈیری
فشریز اینڈ انفراسٹرکچر ڈیولپمنٹ فنڈ ماہی گیری کے بنیادی ڈھانچے کی مختلف سہولیات کی ترقی کے لئے رعایتی مالیات فراہم کرتا ہے
|
|
- ماہی پروری کے محکمے نے ماہی گیری کے بنیادی ڈھانچے کی مختلف سہولیات کی ترقی کے لئے رعایتی مالیات فراہم کرنے کی خاطر 7522.48 کروڑ روپئے کے فنڈ کے ساتھ ایف آئی ڈی ایف تشکیل دیا ہے ۔
- ماہی پروری کے محکمے نے اب تک ماہی گیری کے مختلف بنیادی ڈھانچوں کی تشکیل کے لئے 5285.45 کروڑ روپئے کے منصوبے کے ساتھ کل 110 تجاویز کو منظوری دی ہے ۔
ماہی پروری ، مویشی پروری اور ڈیری کی وزارت کے مالی پروری کے محکمے نے مالی سال 19-2018 ء کے دوران 7522.48 کروڑ روپئے کے کل فنڈ کے ساتھ فشریز اور ایکوا کلچر انفراسٹرکچر ڈیولپمنٹ فنڈ  قائم کیا ہے۔ دیگر باتوں کے ساتھ ساتھ ایف آئی ڈی ایف ماہی گیری کے بنیادی ڈھانچے کی مختلف سہولیات کی ترقی کے لئے رعایتی مالیات فراہم کرتا ہے ، جس میں فشنگ ہاربرز کا قیام، فش لینڈنگ سینٹرز، براڈ بینکوں کا قیام، ہیچریز کی ترقی، آبی زراعت کی ترقی، آبی ذخائر میں کیج کلچر کا قیام، مچھلیوں کی جدید مارکیٹوں کی ترقی ، برف کے پلانٹس کی تعمیر، کولڈ اسٹوریج کی تعمیر، مچھلی کی نقل و حمل کی سہولیات، فش فیڈ ملز، فش پروسیسنگ یونٹ وغیرہ شامل ہیں ۔ ایف آئی ڈی ایف اسکیم اہل اداروں  بشمول ریاستی حکومتوں/ مرکز کے زیر انتظام علاقوں اور ریاستی اداروں کو نوڈل لوننگ اینٹیٹیز  کے ذریعہ سالانہ 3 فی صد تک سود کی رعایت کے ذریعے شناخت شدہ ماہی گیری کے بنیادی ڈھانچے کی سہولیات کے لئے رعایتی مالیات فراہم کرتا ہے ۔
ماہی پروری ، مویشی پروری اور ڈیری کی وزارت کے مالی پروری کے محکمے نے اب تک ماہی گیری کے مختلف بنیادی ڈھانچے کی تشکیل کے لئے 5285.45 کروڑ روپئے کی لاگت کے ساتھ کل 110 تجاویز کو منظوری دی ہے ۔ بنیادی ڈھانچے کا مقصد بنیادی طور پر ماہی گیروں اور مویشی پروری کرنے والوں کو متعدد فوائد بہم پہنچانا ہے ، جس میں ماہی گیری کے جہازوں کو آسانی سے چلانے کے لئے محفوظ لینڈنگ اور برتھنگ کی سہولیات فراہم کرنا، برف کی فراہمی، مچھلیوں کو محفوظ کرنے اور مچھلیوں کو پکڑے جانے کے بعد ہونے والے نقصان کو کم سے کم کرنا ، مچھلی کے معیاری بیجوں کی سپلائی ، ری رسکولیشن ایکوا کلچر سسٹم  ، کیج کلچر اور بایو فلوک کو متعارف کرانا وغیرہ شامل ہیں ۔
یہ معلومات آج ماہی پروری، مویشی پروری اور ڈیری کے مرکزی وزیر جناب پرشوتم روپالا نے راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 14301
(Visitor Counter : 52
وزارت خزانہ
جی ایس ٹی کی ادائیگی اور بر وقت ریٹرن جمع کروانے میں خاطر خواہ شراکت کے لیے ٹیکس دہندگان کو جی ایس ٹی کے 4 سال مکمل ہونے کے موقع پر 54,439 توصیفی اسناد دی گئیں
جی ایس ٹی کے 4 سال مکمل ہونے کے موقع پر جی ایس ٹی کی ادائیگی میں خاطر خواہ شراکت کرنے والے اور بر وقت ریٹرن جمع کروانے والے 54,439 ٹیکس دہندگان کو حکومت نے توصیفی اسناد سے نوازا ہے۔ وزارت خزانہ کے مرکزی وزیر مملکت جناب پنکج چودھری نے آج لوک سبھا میں ایک سوال کے تحریری جواب میں یہ بیان دیا۔
وزیر موصوف کے ذریعہ ان ٹیکس دہندگان کی ریاست وار تقسیم درج ذیل ہے:
|
|
ریاست/ مرکز زیر انتظام علاقہ
|
|
جی ایس ٹی آئی این شمار
|
|
مہاراشٹر
|
|
15131
|
|
کرناٹک
|
|
7254
|
|
تمل ناڈو
|
|
5589
|
|
ہریانہ
|
|
3459
|
|
مغربی بنگال
|
|
2977
|
|
تلنگانہ
|
|
2863
|
|
راجستھان
|
|
2527
|
|
اتر پردیش
|
|
2179
|
|
گجرات
|
|
2162
|
|
پنجاب
|
|
1709
|
|
مدھیہ پردیش
|
|
1694
|
|
کیرالہ
|
|
1385
|
|
دہلی
|
|
1163
|
|
اتراکھنڈ
|
|
895
|
|
آسام
|
|
583
|
|
بہار
|
|
551
|
|
آندھر پردیش
|
|
516
|
|
گوا
|
|
436
|
|
چندی گڑھ
|
|
361
|
|
چھتیس گڑھ
|
|
192
|
|
دادر و نگر حویلی
|
|
181
|
|
اوڈیشہ
|
|
128
|
|
تریپورہ
|
|
104
|
|
جھارکھنڈ
|
|
96
|
|
میگھالیہ
|
|
88
|
|
ہماچل پردیش
|
|
60
|
|
پانڈی چیری
|
|
47
|
|
سکم
|
|
44
|
|
جموں و کشمیر
|
|
32
|
|
میزورم
|
|
24
|
|
اروناچل پردیش
|
|
2
|
|
ناگالینڈ
|
|
2
|
|
انڈمان و نیکوبار جزائر
|
|
2
|
|
منی پور
|
|
1
|
|
لکشدیپ جزائر
|
|
1
|
|
لداخ
|
|
1
|
|
کُل
|
|
54,439
وزارت دفاع
مہاراشٹر، گوا اورکرناٹک کے سیلاب زدہ علاقوں میں انڈین کوسٹ گارڈ کی امدادی اوربچاؤ کارروائیاں
اہم خصوصیات
- انڈین کوسٹ گارڈ نے متاثرہ علاقوں میں اپنے جہازتعینات کئے
- 215قیمتی زندگیاں بچائی گئیں
- سیلاب میں پھنسے افراد کو انڈین کوسٹ گارڈ کی ٹیموں نے امدادی سامان فراہم کیا
- مزید ٹیمیں ، بحری جہاز اورہوائی جہاز حرکت میں آنے کے لئے تیار
انڈین کوسٹ گارڈ  نے مہاراشٹر، گوااورکرناٹک کے سیلاب سے متاثرہ علاقوں میں امداد اوربچاؤ کاررائیوں کے سلسلے میں شہری حکام کی مدد کرنے کی غرض سے اپنے جہاز تعینات کردیئے ہیں ۔ انڈین کوسٹ گارڈ نے تباہی میں راحت فراہم کرنے والی ٹیمیں متاثرہ علاقوں کے لئے روانہ کردی ہیں ، جن کے پاس ربر کی بنی ہوئی جیمنی کشتیاں اور سیلاب میں پھنسے لوگوں کو بچانے کے لئے ضروری سازوسامان موجود ہے ۔ یہ امداد ی ٹیمیں، ایسے علاقوں تک پہنچنے میں کامیاب ہوئیں ، جن کے زیرآب ہوجانے کی وجہ سے ان تک رسائی تقریبا ناممکن ہوگئی تھی ۔ خاص طورپر مہاراشٹرکے چپلون اورمہد اضلاع اورکرناٹک کے اوملی جوگ ، کھرگے جوگ ، بودجگ جزیرہ اوراترکنڑا ضلع میں کیننرگاوں ۔
گوامیں ، انڈین کوسٹ گارڈ نے ہوائی جہاز کے ذریعہ گنجیم ڈیم ، اسگاوں اورکوڈلی علاقوں کا ہوائی جائزہ لیا۔ انڈین کوسٹ گارڈ کے ایک ہیلی کاپٹرنے ، سیلاب میں پھنسے افراد کے لئے تقریبا 1000کلوگرام وزن امدادی سامان گرایا ، جس میں خوراک کے پیکٹ اور پینے کا پانی شامل تھا۔
رتناگری میں قائم انڈین کوسٹ گارڈ کے ہوائی اڈے کی خدمات کا دائرہ بڑھا کر ہندوستانی بحریہ اور ہندوستانی فضائیہ کے ہوائی جہازوں تک وسیع کردیاگیاہے ، جس کا مقصد نیشنل ڈیزاسٹررسپونس فورس  کی ٹیموں کے لوگوں اورامدادی سامان کو ہوائی جہازوں کے ذریعہ دوسری جگہوں پر منتقل کرنا اور پورے سیلاب زدہ علاقوں میں بچاؤکارروائیوں کی سہولت فراہم کرناہے ۔
25جولائی ، 2021تک ، مذکورہ تینوں ریاستوں میں انڈین کوسٹ گارڈ نے 215قیمتی زندگیوں بچایاہے ۔ انڈین کوسٹ گارڈ کی ڈیزاسٹر ریلیف ٹیمیں ، بحری جہاز اورہوائی جہاز ضرورت پڑنے کی صورت میں فوری طورپر حرکت میں آنے کے لئے تیاررکھے گئے ہیں ۔اسی کے ساتھ ساتھ مقامی انتظامیہ کے ساتھ بہت نزدیکی تعاون برقراررکھاجارہاہے ۔
ہندوستانی آرمی، ہندوستانی بحریہ اورہندوستانی فضائیہ ، تینوں ریاستوں کے سیلاب سے متاثرہ علاقوں میں امدادی اوربچاؤ کارروائیوں کے سلسلے میں شہری انتظامیہ اورقومی نیز ریاستی ڈیزاسٹرمنیجمنٹ اتھارٹیز کو امداد مہیا کرارہی ہیں ۔
.
https://www.pib.gov.in/PressReleasePage.aspx?PRID=1738743
وزارت خزانہ
مالیے اور مالیاتی بندوبست کے شعبے میں ایم بی اے کی ڈگری تفویض کرنے کے لئے اے جے -این آئی ایف ایم اور جے این یو نے مفاہمت نامہ کیا
نئی دہلی:15 مارچ 2022:
ارون جیٹلی نیشنل انسٹی ٹیوٹ آف فائنانشیل مینجمنٹ  اور جواہر لعل نہرو یونیورسٹی  نے آج ایک مفاہمت نامہ پر دستخط کئے ہیں۔ یہ مفاہمت نامہ تعلیم کے شعبے میں لین دین اور تعاون میں اضافہ کرنے اور سول اور دفاعی افسران کی پیشہ وارانہ صلاحیت کو نیز اے جے این آئی ایف ایم میں پوسٹ گریجویٹ پروگرام کے دیگر شرکا کی پیشہ وارانہ صلاحیت کو مستحکم کرنے کے لئے کیاگیا ہے۔
مفاہمت نامہ پر دستخط جے این یو کے وائس چانسلر پروفیسر انتی شری دی پنڈت اور اے جے-این آ:ی ایف ایم کے ڈائریکٹر جناب پربھات آر آچاریہ نے نئی دہلی کے جے این یو کیمپس میں دونوں اداروں کے سینئر پروفیسروں کی موجودگی میں کئے۔
وزیراعظم کا دفتر
آج کیوڑیا ایک بڑے عالمی سیاحتی مقام کے طور پر ابھر کر سامنے آرہا ہے:وزیر اعظم مودی
وزیر اعظم جناب نریندر مودی نے زور دے کر کہا ہے کہ گجرات میں کیوڑیا اب دور دراز کے علاقے میں کوئی چھوٹا سا بلاک نہیں رہا ہے، بلکہ یہ دنیا کے سب سے بڑے سیاحتی مقامات میں سے ایک مقام کے طور پر ابھر کر سامنے آیا ہے۔ جناب مودی گجرات میں کیوڑیا کو ملک کے مختلف حصوں سے جوڑنے کے لیے آٹھ ٹرینوں کو جھنڈی دکھا کر روانہ کرنے اور ریاست میں ویڈیو کانفرنسنگ کے ذریعے ریلوے سے وابستہ مختلف پروجیکٹوں کا افتتاح کرنے کے بعد تقریر کر رہے تھے۔
کیوڑیا کی ترقی کے سفر پر مزید بولتے ہوئے وزیر اعظم نے بتایاکہ اسٹیچو آف یونٹی کی طرف اسٹیچو آف لیبرٹی سے بھی زیادہ سیاح راغب ہو رہے ہیں۔ اس اسٹیچو کو قوم کے نام وقت کئے جانے کے بعد 50 لاکھ سے زیادہ لوگ اسے دیکھنے آچکے ہیں اور کوروناکے زمانے میں بند رہنے کے بعد اب پھر سیاح یہاں آرہے ہیں۔ اندازہ ہے کہ کنیکٹی ویٹی کے بہتر ہونے کے ساتھ تقریباً ایک لاکھ سیاح روزانہ کیوڑیا آئیں گے۔ کیوڑیا معیشت اور ماحولیات کی منصوبہ بند ترقی کی ایک اچھی مثال ہے جس کے دوران ماحول کا بھی تحفظ کیا گیا۔
وزیر اعظم نے کہا کہ شروع میں جب کیوڑیا کو ایک بڑا سیاحتی مقام بنانے کی تجویز پیش کی گئی تو یہ دور درازکا خواب معلوم ہوتا تھا۔ پرانے زمانے کے کام کاج کے طریقے کو دیکھتے ہوئے ایسا سوچنا منطقی بھی تھا کیونکہ سڑکوں کی کنیکٹی ویٹی نہیں تھی۔ نہ سڑکوں پر لائٹ تھی اور نہ ریل تھی اور نہ ہی سیاحوں کے ٹھہرنے انتظام تھا۔ آج کیوڑیا تمام سہولتوں کے ساتھ ایک فیملی پیکیج میں تبدیل ہوگیا ہے۔ کیوڑیا کی طرف جو چیزیں راغب کرتی ہیں ان میں عظیم اسٹیچو آف یونٹی، سردار سروور،وسیع سردار پٹیل زولوجیکل پارک، آرگویہ ون، جنگل سفاری اور پوشن پارک شامل ہیں۔ اس میں گلوگارڈن ہے، ایکتا کروز ہے اور آبی کھیل کود کا بھی انتظام ہے۔ وزیر اعظم نے کہا کہ بڑھتی ہوئی سیاحت کے ساتھ آدی واسی نوجوانوں کو روزگار مل رہا ہے اور مقامی لوگوں کو جدید سہولتیں حاصل ہو رہی ہیں۔ اب ایکتا مال میں مقامی دستکاریوں کے لیے نئے مواقع فراہم ہیں۔ انھوں نے بتایا کہ آدی واسی گاؤوں میں ہوم اسٹے کے لیے تقریباً 200 کمروں کو ترقی دی جارہی ہے۔
وزیر اعظم نے کیوڑیا اسٹیشن کا بھی ذکر کیا جسے سیاحت کو ذہن میں رکھتے ہوئے ترقی دی گئی ہے۔یہاں پر ٹرائبل آرٹ گیلری ہے ا ور ویونگ گیلری ہے جہاں سے اسٹیچو آف یونٹی کا نظارہ کیا جاسکتا ہے۔
وزیر اعظم نے مقصد پر مرتکز کوشش کے ذریعے بھارتی ریلوے کو تبدیل کرنے کے لیے تفصیلی بات کی۔ انھوں نے کہا کہ مسافر اور سامان کے ٹرانسپورٹیشن کے روایتی رول کے علاوہ ریلوے سیاحتی اور مذہبی مقامات کی براہ راست کنیکٹی ویٹی کو بھی اہمیت دے رہاہے۔ انھوں نے کہا کہ کئی روٹوں پر جن میں احمد آباد- کیوڑیا روٹ بھی شامل ہے۔ جن شتابدی میں پرکشش ’وستا ڈوم کوچ‘ ہوں گے۔
کابینہ
مرکزی کابینہ نے نامیبیا اور پناما کےانتخابات کا انتظام کرنے والے اداروں اور ہندوستان کے درمیان مفاہمی عرضداشت کی منظوری دے دی
نئی دہلی 07فروری۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں الیکشن کمیشن آف نامیبیا  اور الیکٹورل ٹریبیونل آف پناما کے ساتھ انتخابی انتظامات اوربندوبست کے میدان میں ہند-نامیبیا –پناما باہمی تعاون کی عرضداشت کو منظوری دے دی گئی ۔
خاص خاص باتیں:
اس مفاہمتی عرضداشت میں ایسے ضابطے /شقیں شامل ہیں،جن کے تحت انتخابی عمل کی تنظیم اور تکنیکی فروغ کے میدان اورتجربے کے باہمی تبادلے سمیت انتخابی انتظامات کے میدان میں باہمی تعاون کا انتظام ہے ۔ علاوہ ازیں اس مفاہمتی عرضداشت کی روسے باہمی مشاورت کے ذریعہ انتخابی عمل کے تکنیکی فروغ ، معلومات کے باہمی تبادلے ، ادارہ جاتی استحکام ،اہلیت سازی اورعملے کی تربیت کے ضابطے شامل ہیں ۔
اثرات:
اس مفاہمتی عرضداشت کا مقصد الیکشن کمیشن آف نامیبیا اورالیکٹورل ٹریبونل آف پناما  کے لئے تکنیکی امدادفراہم کرانا ہے۔ اس میں انتخابی انتظام اوربندوبست کے میدان میں باہمی تعاون اوراپنے اپنے ملکوںمیں انتخابات کرائے جانے کے عمل کو فروغ دینا ہے۔ اس مفاہمتی عرضداشت کے نتیجے میں ہندوستان کے بین الاقوامی مراسم کو مزید تقویت حاصل ہوگی۔
پس منظر :
یادرہے کہ الیکشن کمیشن بعض بیرونی ممالک اورایجنسیوں کے ساتھ انتخابات کے اموراورچناؤ کے عمل کے میدان میں باہمی تعاون کو فروغ دیتا رہا ہے۔یہ عمل متعلقہ ممالک کے ذریعہ دستخط کی جانے والی مفاہمتی عرضداشت کے معینہ طریقے سے کیا جاتا رہا ہے۔ یادرہے کہ الیکشن کمیشن ایسا آئینی ادارہ ہے ، جو دنیا میں سب سے بڑے پیمانے پر انتخابی عمل انجام دیتا ہے۔اس کے ساتھ ہی الیکشن کمیشن کی ذمہ داری ہے کہ تقریباََ 83 کروڑ ہمہ جہت سیاسی ومشاشی پس منظر کے حامل ووٹروں کے ملک میں آزاد اور صاف ستھرے چناؤ کرائے جائیں ۔ہندوستان میں جمہوریت کی کامیابی نے دنیا کے تما م سیاتی نظاموں کو اپنی طرف متوجہ کیا ہے۔الیکشن کمشنر اپنے کام میں مزید مہارت حاصل کرنے کی غرض سے انتخابات کے میدان میں باہمی تعلقات کے فروغ کے لئے مختلف غیر ملکی انتخابی اداروں سے تجاویز موصول ہوتی رہتی ہیں۔الیکشن کمیشن کی جانب سے یہ تجاویز قانونی امور کی وزارت کے محکمہ قانون سازی کو ارسال کردی جاتی ہیں۔
الیکشن کمیشن آف نامیبیا  اور الیکٹورل ٹریبیونل آف پناما کے ساتھ انتخابی عمل کے میدان میں باہمی تعاون کی مفاہمتی عرضداشت پر دستخط کئے جانے کے امور پرفیصلہ کے لئے یہ تجاویز محکمہ ہذا کو بھیج دی گئی ہیں۔
۰۰۰۰۰۰۰۰۰۰۰۰۰
م ن ۔س ش ۔رم
U-746
(Visitor Counter : 41
وزیراعظم کا دفتر
وزیر اعظم نے حیدرآباد اور سکندر آباد میں 90 کلو میٹر تک ایم ایم ٹی ایس ریل نیٹورک کی توسیع کی تعریف کی
وزیر اعظم جناب نریندر مودی نے حیدرآباد اور سکندر آباد میں 90 کلو میٹر تک ایم ایم ٹی ایس ریل نیٹورک کی توسیع کی ستائش کی ہے۔
جنوبی وسطی ریلوے کے ایک ٹوئیٹ کو شیئر کرتے ہوئے وزیر اعظم نے ٹوئٹ کیا :
’’ریل نیٹورک کی توسیع سے حیدرآباد ، سکندر آباد اور قرب وجوار کے علاقے کے لوگوں کو فائدہ ہو گا۔
وزارتِ تعلیم
طلبا میں مطالعہ کی عادت پیدا کرنے کے لئے سرکاری اسکولوں کو کتبخانہ گرانٹ
نئی دہلی،18/ نومبر۔ فروغ انسانی وسائل کے مرکزی وزیر ڈاکٹر رمیش پوکھریال ‘‘نیشنک ’’ نے اپنے ایک تحریری جواب میں آج لوک سبھا کو بتایا کہ سمگرسکشا پروگرام کے تحت سرکاری اسکولوں کو لائبری گرانٹ دینے کا انتظام کیاگیا ہے تاکہ تمام عمر کے طلبا میں مطالعہ کی عادت پیدا کرنے اور اسکول کی کتبخانے کو مستحکم بنائے جاسکے۔ جس میں کتابوں کی خریداری شامل ہے۔اسکیم کےالتزامات کے تحت سرکاری اسکولوں میں کتابوں اور لائبریوں کے لئے پرائمری اسکول کے لئے 5000 ہزار روپے تک، اپر پرائمری اسکول کے لئے 10000 ہزار روپے، کمپوزٹ ایلیمنٹری اسکولوں کے لئے 13000 ہزار روپے، سیکنڈری اسکولوں کے لئے10000 ہزار روپے،درجہ ششم تا دواز دہم کے لئے 15000ہزار روپے، درجہ ششم تا دہم کے اسکولوں کے لئے 15000 ہزار روپے، کمپوزٹ سیکنڈری اسکولوں کے لئے 15000 ہزار روپے، کمپوزٹ سیکنڈری اسکولوں کے لئے 15000 روپے،سینئر سیکنڈری اسکول صرف درجہ گیارہ اور بارہ کے لئے 10000 ہزار روپے اور کمپوزٹ سینئر سیکنڈری اسکول  تک کے لئے 20000 ہزار روپے، کی شرح سے گرانٹ مہیا کرائی جاتی ہے۔ لائبری گرانٹ کے لئے تمام ریاستوں اور مرکز کے زیرانتظام علاقوں کے لئے 2018 میں رہنماخطوط جاری کئے گئے ہے۔
ریاستوں/ مرکز کے زیر انتظام علاقوں کو رکنیت کی مدت سمیت اسکولوں میں کتبخانوں کے استعمال ، اسکولوں میں کتبخانوں کی مدت کے تعین کے لئے رہنما خطوط وضع کرنے کا مشورہ دیا گیا ہے۔طلبا میں مطالعہ کی عادت کو فروغ دینے کی غرض سے ریاستوں اور مرکز کے زیرانتظام علاقوں کو نیشنل سینٹر فار چلڈرنس لٹریچر جو کہ نیشنل بک ٹرسٹ کی ایک شاخ ہے، کی مدد سے لیڈرس کلب قائم کرنے کا مشورہ دیا گیا ہے۔
‘‘پڑھے بھارت بڑھے بھارت’’، قبل کے سرو شکشا ابھیان کا ایک ذیلی پروگرام ہے جو اسکولوں کی بنیادی سالوں میں معیار یقینی بنانے کے لئے نئی مربوط اسکیم سمگر شکشا کے تحت جاری ہے۔ اس پروگرام کے مقاصد میں بچوں میں جامع ہنر مندی کے ساتھ شروع میں ہی پڑھائی لکھائی کو فروغ دینا اور ان میں ریاضی کا بنیادی ہنر پیدا کرنا شامل ہے۔ریاستیں/ مرکز کے زیرانتظام علاقے کثیر جہتی ،حکمت عملیوں اور طریقہ کار کو بروئے کار لا کر اپنی اپنی ریاستوں/ یوٹی میں پی بی بی بی پر عملدرآمد کررہے ہیں۔ان میں ابتدائی سطح پر مطالعہ کے این سی ای آر ٹی کے ماڈل کو اپنانا۔ معاون درسی مواد مہیا کرانا، ابتدائی سطح کی ریاضی اور مطالعہ کے لئے مخصوص ریاست سے متعلق ماڈل تیار کرنا شامل ہے۔یہ کام یونیسیف جیسے اداروں کے ساتھ اشتراک میں کیاجائے گا۔
مرکزی حکومت نے پی بی بی بی کے پروگرام کے عمل درآمد کے لئے متعدد اقدامات کئے ہیں۔ جن میں منجملہ دیگر باتوں کے کثیر قبائلی آبادی والی ریاستوں کے لئے خصوصی برچ میٹریل تیار کرنا۔ مفت نصابی کتابیں مہیا کرانا، معاون مطالعاتی مواد تیار کرنا اور ان کی خریداری، زیرملازمت اساتذہ کی ٹریننگ، ابتدائی درجات کے لئے مخصوص اساتذہ کی تقرری اور بچوں کے لئے مفت اور لازمی تعلیم کے حصول حق ایکٹ 2009کے تحت مجوزعہ کو برقرار رکھنا شامل ہے۔
وزارت دفاع
بھارت۔فرانس مشترکہ فوجی مشق ’’ایکس شکتی 2021‘‘ کا چھٹواں ایڈیشن فرانس میں جاری ہے
نئی دہلی 21 نومبر 2021:
بھارت۔ فرانس مشترکہ فوجی مشق ’’ایکس شکتی 2021‘‘ کے چھٹویں ایڈیشن کا آغاز ملٹری اسکول آف دراگینیان، فرانس میں ہوا ، اس سلسلے میں افتتاحی تقریبا کا آغاز 15 نومبر 2021 کو ہوا تھا۔ بھارتی فوج کی ٹکڑی کی نمائندگی تین افسران، تین جونیئر کمیشنڈ افسران اور گورکھا رائیفلز کی بٹالین اور سپورٹ آرمز کے 37 افسران پر مشتمل ایک ٹیم کے ذریعہ کی جا رہی ہے۔
اب تک کی تربیت میں مشترکہ منصوبہ بندی کے پہلوؤں، فوجی کاروائیوں کو لے کر باہمی افہام و تفہیم ، اور اقوام متحدہ کے مینڈیٹ کے تحت انسداد دہشت گردی کے سلسلے میں مشترکہ کاروائی کے لئے مطلوبہ تال میل کے پہلوؤں کی شناخت پر توجہ مرکوز کی گئی ہے۔اس مشق میں حصہ لینے والی فوجی ٹکڑیوں کو جنگی صورتحال اور حکمت عملی تیار کرنے کی تربیت دی گئی جس میں فائرنگ کی مشق اور ’جنگی صلاحیت میں اضافہ کے لیے‘ مشق کے سیشن بھی شامل تھے۔ یہ مشق دو مراحل میں انجام دی جا رہی ہے جو 36 گھنٹوں کی سخت فوجی مشق کے ساتھ مکمل ہوگی تاکہ دونوں مراحل کے دوران حاصل ہوئے اسٹینڈرڈ کو درست کیا جا سکے۔
مشترکہ تربیت کے علاوہ فوجی ٹکڑی نے مارسئی میں واقع مزارگوئیس جنگی قبرستان کا بھی دورہ کیا جہاں پہلی جنگ عظیم کے 1002 بھارتی فوجیوں کو سپرد خاک کیا گیا ہے۔ بھارتی اور فرانسیسی فوجی ٹکڑیوں نے مل کر گارڈ آف آنر پیش کیا اور شہید بہادر فوجیوں کی شجاعت کی یاد میں انہیں خراج عقیدت پیش کیا۔
امور داخلہ کی وزارت
این سی ایم سی نے اڈیشہ اور مغربی بنگال کے سمندری طوفان سے متاثرہ علاقوں میں بچاؤ اور راحت کاری کاموں کا جائزہ لیا
نئی دہلی، 21 ؍مئی، 2020،کابینہ سکریٹری جناب راجیو گوبا نے آج قومی بحران انتظام کمیٹی ، کی صدارت کی، جس نے اڈیشہ اور مغربی بنگال کے سمندری طوفان سے متاثرہ علاقوں میں صورتحال پر نظرثانی کی یعنی سمندری طوفان امفن کے زمین سے ٹکرانے کے بعد ریاستی اور مرکزی وزارتوں ؍ متعلقہ ایجنسیوں کے ساتھ پوری صورتحال کا جائزہ لیا۔
اڈیشہ اور مغربی بنگال کے چیف سکریٹری حضرات نے مطلع کیا کہ آئی ایم ڈی کی جانب سے بروقت اور صحیح صحیح پیشین گوئی کے نتیجے میں این ڈی آر ایف کی تیعناتی کے عمل کو مہمیز کیا اور مغربی بنگال میں تقریباً 5 لاکھ افراد کو متاثرہ علاقوں سے پہلے ہی نکال لیاگیا۔ اسی طریقے سے اڈیشہ میں 2 لاکھ افراد کو پیشگی طور پر نکال لیاگیاتھا۔ اس قدم کے نتیجے میں انسانی زندگی کا کم سے کم اتلاف ہوا۔یہ بات ذہن میں رکھتے ہوئے کہ امفن کی شدت 1999 میں اڈیشہ میں آئے ہوئے سپر سائیکلون کے مساوی ہے اور جس کے نتیجے میں بڑے پیمانے پر تباہی ہوئی تھی۔ اِسی لحاظ سے انتظامات کئے گئے۔
این ڈی آر ایف بحالی کے کام کو مہمیز کرنے کےلئے مغربی بنگال، خصوصاً کولکاتہ میں اضافی ٹیمیں بھیج رہی ہے۔ ایف سی آئی اپنی جانب سے اناجوں کی وافر دستیابی ، خصوصا چاول کی دستیابی مغربی بنگال کو کرائے گا تاکہ زیر آب اور سیلاب کے شکار افراد کو فوری طو رپر زندگی بسر کرنے کا سہارا حاصل ہو سکے۔
بجلی کی وزارت اور ٹیلی مواصلات کا محکمہ دونوں ریاستوں میں خدمات کی جلدازجلد بحالی پر توجہ مرکوز کرے گا۔ریلوے، جسے اپنے بنیادی ڈھانچے کے لحاظ سے سب سے زیادہ خسارہ جھیلنا پڑا ہے، وہ بھی جلد از جلد اپنے آپریشن شروع کرنے کے لئے کوشاں ہے۔
مغربی بنگال نے مطلع کیا ہے کہ زراعت، بجلی اور ٹیلی مواصلاتی سہولتوں کو سمندری طوفان سے متاثرہ علاقوں میں زیادہ نقصان ہوا ہے۔ اڈیشہ نے مطلع کیا ہے کہ وہاں خسارہ زیادہ تر زراعت کے شعبے تک محدود رہا ہے۔
راحت اور بچاؤ کاری کوششوں پر نظر ثانی کرتے ہوئے کابینہ سکریٹری نے ہدایات جاری کیں کہ مرکزی وزارتوں ؍ ایجنسیوں کے افسران کو اڈیشہ اور مغربی بنگال کی ریاستی حکومتوں کے قریبی رابطہ میں رہنا چاہئے اور تمام تر درکار امداد کو تیزی سے بہم پہنچانا چاہئے۔ وزارت داخلہ خسارے کے فوری اندازے کے حصول کے لئے ٹیمیں ارسال کرے گی اور اپنی جانب سے رپورٹ پیش کرے گی۔
مغربی بنگال اور اڈیشہ کے چیف سکریٹری حضرات نے ویڈیو کانفرنس کے توسط سے این سی ایم سی میٹنگ میں شرکت کی۔ وزارت داخلہ ، دفاع، جہازرانی، شہری ہوابازی، ریلوے، پٹرولیم اور قدرتی گیس، بجلی، ٹیلی مواصلات، فولاد، پینے کے پانی اور صفائی ستھرائی، صحت کے سینئر افسران نیز آئی ایم ڈی، این ڈی ایم اے اور این ڈی آر ایف کے افسران نے بھی اس میٹنگ میں شرکت کی۔
۔۔۔۔۔۔۔۔۔۔۔
م ن۔ک ا۔

U- 2697
(
وزیراعظم کا دفتر
وزیر اعظم نے کیڈٹ  عالمی کشتی چیمپیئن شپ میں بہترین کارکردگی کے لیے ہندوستانی کشتی کے دستے کو مبارک باد دی
وزیر اعظم جناب نریندر مودی نے اٹلی کے روم میں ہونے والی کیڈٹ  عالمی کشتی چیمپئن شپ میں انڈر 17 ہندوستانی دستے کو ان کی شاندار کارکردگی کے لیے مبارکباد دی ہے۔
ایک ٹویٹ میں، وزیر اعظم نے کہا؛
”7 گولڈ سمیت 14 تمغوں  اور 32 سال بعد گریکو رومن میں ایک گولڈ کے ساتھ، کیڈٹ  عالمی کشتی چیمپئن شپ میں ہندوستان کی کارکردگی اب تک کی سب سے بہترین رہی ہے۔ ہندوستان تمغوں کی تعداد میں بھی سر فہرست ہے۔ ہمارے دستے کو بہت مبارک ہو۔“
بندرگاہوں، جہاز رانی اور آبی راستوں کی وزارت
ہندوستان اور مالدیپ کے درمیان برائے راست کارگو فیری خدمات آج سے شروع ہورہی ہیں
ہندوستان اور مالدیپ کے درمیان جامع باہمی تعلقات میں ایک اور سنگ میل:جناب منڈاویا
جہاز رانی کے وزیر مملکت ، جناب منسکھ منڈاویا اور مالدیپ کے نقل و حمل اور شہری بازی کی وزیر محترمہ عائشہ ناہولا نے ہندوستان اور مالدیپ کے درمیان براہ راست کارگو فیری سروس کا مشترکہ طورپر آغاز کیا۔
اپنے پہلے سفر کے دوران 200 ٹی ای یو اور 3000 میٹرک ٹن کارگو کی صلاحیت کے ساتھ ایک فیری ٹیوٹی کورن سے آج کوچی کے لئے روانہ ہوگی، جہاں سے یہ شمالی مالدیپ کے کُلہودھوفوشی بندرگاہ کے لئے روانہ ہوگی اور پھر وہاں سے مالے کی بندرگاہ پہنچے گی۔یہ کُلہودھوفوشی26 ستمبر 2020ء کو پہنچے گی اور 29 ستمبر 2020ء کو مالے پہنچنا ہے۔ہندوستان کی جہاز رانی کی کارپوریشن کے ذریعے چلائے جانے والی فیری سروس ایک مہینے میں دو مرتبہ چلے گی اور ہندوستان اور مالدیپ کے درمیان سازو سامان کی نقل و حمل کے لئے کفایت شعار، براہ راست اور متبادل ذرائع فراہم کرے گی۔
اس موقع پر خطاب کرتے ہوئے جہاز رانی کے وزیر مملکت، جناب منڈاویا نے کہا کہ یہ سروس ہندوستان اور مالدیپ کے درمیان جامع باہمی تعلقات میں ایک اور سنگ میل ہے۔انہوں نے واضح کیا کہ اس براہ راست کارگو سروس سے عوام سے عوام کے درمیان تعلقات کو بہتر بناکر اور باہمی تجارت کو فروغ دے کر ہندوستان اور مالدیپ کے درمیان قریبی تعلقات کو مزید استحکام حاصل ہوگا۔
مالدیپ کی نقل و حمل اور شہری ہوابازی کی وزیر محترمہ عائشہ ناہولا نے اس سروس کے آغاز کو ہندوستان اور مالدیپ کے درمیان دوستانہ اور تعاون کے قریبی اور مستحکم تعلقات کی عکاسی کرنے کے لئے ستائش کی۔
اس سروس کا آغاز گزشتہ برس جون میں وزیر اعظم جناب نریندر مودی کے دورہ مالدیپ کے دوران کئے گئے عزم اور 13 اگست 2020ء کو امور خارجہ کے وزیر ڈاکٹر ایس جے شنکر اور مالدیپ کے وزیر خارجہ کے درمیان منعقدہ ورچوول میٹنگ کے دوران کئے گئے اعلان کی تکمیل ہے۔
ہندوستان کی جہاز رانی کی وزارت ، امور خارجہ کی وزارت اور مالدیپ کے حکام بھی اس موقع پر موجود تھے۔
م ن۔ن ع


(Visitor Counter : 130